Diari Oficial de la Generalitat Valenciana


Sumari del DOGV 9294, del 09-03-2022 (2022/1939)

RESOLUCIÓ de 7 de març 2022, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Canet d'en Berenguer
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9294

Data del DOGV
:   09-03-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/1939


Data del document
:   07-03-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de març 2022, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Canet d'en Berenguer [2022/1939]  
El Ple de l'Ajuntament de Canet d'en Berenguer, en sessió celebrada el dia 23 de desembre de 2019, va adoptar l'acord d'aprovar els pressupostos per a 2020 i la modificació de la relació de llocs de treball que incloïa la creació del lloc de tresoreria, reservat a funcionari d'Administració local amb habilitació de caràcter nacional de la subescala d'intervenció tresoreria.  
La secretaria de l'ajuntament certifica que mitjançant anunci publicat en el Butlletí Oficial de la Província de València núm. 250, de 31 de desembre de 2019, es va sotmetre a informació pública, i que no es va presentar al·legació cap en relació a la creació de la Tresoreria, i que en la sessió plenària celebrada el 6 de febrer de 2020 es va adoptar, entre altres, l'acord d'aprovar definitivament aquesta modificació en la plantilla del personal funcionari, laboral i eventual per a 2020, i en la relació de llocs de treball. Igualment certifica la població municipal, segons l'última revisió anual del padró d'habitants.  
Per la seua part, la interventora de l'Ajuntament certifica el pressupost de la corporació i que l'esmentat lloc de treball de tresoreria té consignació pressupostària adequada i suficient.  
Mitjançant una sol·licitud de l'Ajuntament amb registre d'entrada de data 14 de febrer de 2022, es remet tota la documentació de l'expedient de creació del lloc de tresoreria i se sol·licita que siga resolt per l'òrgan competent en matèria d'Administració local de la Generalitat Valenciana.  
L'article 92 bis, apartat 1, lletra b, de la Llei 7/1985, de 2 d'abril, reguladora de les bases del règim local, disposa el següent: «1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'Administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.»  
Vistos els antecedents indicats, i en virtut del que es disposa en els articles 164.1 i 170 de la llei 8/2010, de 23 de juny, de la Generalitat, de règim local de la Comunitat Valenciana; en l'article 14 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV, 21.02.2022), resolc:  
  
  
Crear el lloc de tresoreria de l'Ajuntament de Canet d'en Berenguer i classificar-lo com a reservat a personal funcionari d'Administració local amb habilitació de caràcter nacional de la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 7 de març de 2022.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.